b"\n_START_ARTICLE_\nSadabad\n_START_SECTION_\nHist\xc3\xb2ria\n_START_PARAGRAPH_\nFou fundada pel visir Sadullah Khan, ministre de l'emperador Shah Jahan a la primera meitat del segle XVII. Annexionada pels brit\xc3\xa0nics el 1803 va esdevenir capital del districte de Sadabad fins que el 1832 fou abolit i es va formar el districte de Muttra o Mathura. El fort d'Himmat Bahadur \xc3\xa9s una edificaci\xc3\xb3 considerable amb una rasa fonda i poderoses muralles. El 1857 fou atacada pels rebels jats per\xc3\xb2 foren rebutjats, despr\xc3\xa9s de causar 7 baixes; el rajput que la va defensar va rebre un poble al districte d'Aligarh com a recompensa; dos jats rebels foren penjats."